Kurdan Krasnadorî yê Rûsya de salona Opera Plasî de Newroze fîraz kerde. Şayîye de konserêko bicoş ame dayene. Şayîye de azadîya Rayberê Şarê Kurdî Abdullah Ocalanî ameye waştene.
Endamê KNKyî Feyzo Husenovîçî, nameyê Têgêrayîşê Cinîyan ê Rûsya ser o Sîneme Broeva û Serekê Organîzasyonê Medya Têlman Kaçax qisey kerd. Qiseykerdişan de ame vatene ke têkoşînê azadîya kurdan Newroze de geş beno.
Qiseykerdişan ra dima hunermendî Hozan Dîyar, ahmed, Koma Kulîlkê Rojê vejîyayî sehne ser. Girse bi muzîk û deyîran coş bi.
